*BOSNA I HERCEGOVINA БOСНA И ХEРЦEГOВИНA*

*FEDERACIJA BOSNE I HERCEGOVINE ФEДEРAЦИJA БOСНE И HEРЦEГOВИНE*

 *PARLAMENT FEDERACIJE ПAРЛAMEНT ФEДEРAЦИJE*

*PREDSTAVNIČKI/ZASTUPNIČKI DOM ПРEДСTAВНИЧКИ ДOM*

Broj: 01-02-1271/22

Sarajevo, 01.07.2022. godine

**Z A P I S N I K**

**34.REDOVNE SJEDNICE PREDSTAVNIČKOG DOMA PARLAMENTA FEDERACIJE BIH, održane 28.06. 2022. godine**

Sjednica je počela u 10.12.

Sjednicom je predsjedavao predsjedavajući Mirsad Zaimović.

Predsjedavajući Zaimović pozdravio je zastupnice i zastupnike, goste kao i predstavnike akreditiranih medijskih kuća koji prate rad sjednice.

Odsustvo sa sjednice opravdali su: Husein Topčagić, Belma Pojskić, Mladen Bošković, Sanela Klarić, Elvir Karajbić, Eldin Vrače, Elzina Pirić a kašnjenje je najavio Ivan Boban.

Prema evidenciji Stručne službe, predsjedavajući je konstatovao da sjednici prisustvuje dovoljan broj zastupnika za kvalitetan rad i odlučivanje.

Zapisnik 33. redovne sjednice usvojen je bez primjedbi.

Zastupnička pitanja

Damir Mašić uputio je pitanje premijeru i resornim ministrima - zašto Vlada ništa ne čini vezano za enormno povećanje cijena ne samo nafte i naftnih derivata, nego i osnovnih životnih namirnica u Federaciji BiH.

Kenela Zuko pokrenula je inicijativu na zahtjev Udruženja osoba sa invaliditetom Kantona Sarajevo za upošljavanje asistenata u ustanove za socijalnu zaštitu na nivou svih kantona a čije će primarna zadaća biti pomoć osobama sa invaliditetom.

Naredna inicijativa koju pokreće ispred Kluba zastupnika SDA kojom zahtijeva smjenu zastupnice Miomirke Melank članice Kluba zastupnika Naša stranka sa mjesta predsjednice Komsije za ljudska prava i članice Komisije za obrazovanje, nauku, kulturu i sport zbog grubog kršenja Etičkog kodeksa a vezano za izjave povodom oglašavanja ezana.

Elma Đogić od Vlade FBiH traži informacije vezane za Nacrt Zakona o humanitarnoj pomoći u FBiH, kojega je predložila.

Adis Arapović traži od Vlade FBiH informaciju u vezi sa Zakonom o zaštiti žrtava ratne torture u FBiH. Poziva kolegice i kolege da svojim potpisom podrže peticiju vezanu za Savez logoraša u BiH i Nacrt Zakona o zaštiti žrtava ratne torture, budući da ova kategorija nema zakonski osnov za zaštitu svojih prava.

Marina Mujkanović prvo pitanje uputila je Vladi FBiH – da li će Vlada prilikom Rebalansa Budžeta izdvojiti dodatna sredstva za potrebe Zavoda zdravstvenog osiguranja i reosiguranja Federacije, jer su liste za onkološke pacijente, hematološke bolesti, bolesti multipleskleroze sve veće i pacijenti ne mogu dobiti blagovremeno potreban lijek što dodatno ugrožava njihovo ionako teško zdravstvneo stanje.

Drugo pitanje također je uputila Vladi FBiH – da li će Vlada FBiH realizovati inicijativu Zavoda za transfuzijsku medicinu FBiH da se u Budžetu FBiH utvrdi i Rebalansom ustanovi poseban budžetski korisnik Zavod za transfuzijsku medicinu kao trajno rješenje ili da se kao privremeno rješenje izvršiti povećanje postojeće tranše za minumum traženi iznos od 675 hiljada konvertibilnih maraka.

Jasmina Zubić pokrenula je inicijativu prema Federalnom ministarstvu rada i socijalne politike da postupi po članu 181. tačka 7. Porodičnog zakona kojim je propisano da će federalni ministar u roku od 30 dana od dana stupanja na snagu Zakona propisati visinu iznosa i način isplate naknade iz stav 1. ovog člana.

Pitanje je uputila Visokom predstavniku i članovima Predsjedništva BiH – šta je sa zahtjevom Udruženja za zaštiu deviznih štediša u BiH, kojim se traži od Visokog predstavnika i članova Predsjedništva da se uspostavi Dom za ljudska prava definiran članom 2. tačka 1. Ustava BiH i Aneksom 6. Dejtonskog mirovnog sporazuma čija je funkcija ugašena 01.01.2004. godine.

Naredno pitanje uputila je Federalnom zavodu za statistiku – da li Zavod za statistiku prilikom izračunavanja prosječne neto plaće u Federaciji koristi podatke kolone 11 – plata i naknada bez doprinosa ili podatke iz kolone 16 - neto plata i naknada za isplatu obrasca GIP 1022 godišnji izvještaj o ukupno isplaćenim platama i drugim primanjima. Ako odgovor bude onakav koji potvrđuje ono što je napisao Federalni zavod PIO, onda slijedi inicijativa za usklađivanje načina prikazivanja i obračuna prosječne neto plaće u Federaciji BiH.

Naredno pitanje uputila je Federalnoj upravi za indirektno oporezivanje i Upravnom odboru Uprave za indirektno oporezivanje – kada će stupiti na snagu Pravilnik o izmjenama i dopunama Zakona o PDV-u.

Lana Prlić osvrnula se na već postavljena pitanja i pokrenute inicijative vezane za proces usvajanja djeteta i adapcioni period roditelja usvojitelja, te ponovo pita dokle se došlo sa izmjenama Zakona i da li se počelo sa analizom, te kada će se naći u proceduri.

Azra Tajić pitanje je uputila premijeru Vlade FBiH, federalnom ministru rada i socijalne politike i direktoru Zavoda PIO – zašto supruga generala Mehmeda Alagića ne može i nema pravo da nasljedi penziju generala.

Salko Zildžić izrazio je nezadovoljstvo, budući da je postavljao pitanja Federalnom ministarstvu unutrašnjih poslova, odnosno ministru i nije dobio odgovor.

Također osvrnuo se na dvije inicijative koje je uputio a vezano za zabranu izvoza ogrijevnog drveta i peleta, te zahvalio Vladi FBiH na odgovoru, a vezano za Vladu Kantona Sarajevo po ovom pitanju, apelira prema zastupicima Kantona da se uključe u ovaj projekat.

Irfan Čengić pitanje je uputio vezano za skladište kerozina na Dobrinji, odnosno na Aerodromu koje je u vodozaštitnoj zoni, te zašto Ministarstvo poljoprivrede nije poništilo rješenje o prethodnoj vodnoj saglasnosti, iako su i sami utvrdili niz propusta. Drugi dio pitanja odnosi se na Federalnu upravu za inspekcijske poslove, da li su postupili prema svim prijavama i rješenjima koje su dobili za skladište kerozina na Aerodromu odnosno naselju Dobrinja, koje je u vodozaštitnoj zoni. Pitanje za federalnog ministra prostornog uređenja-da li je skladište kerozina federalnom dokumenatacijom od značaja za Federaciju na ovom lokalitetu jer je Aerodrom dio jednog masterplana, i zašto nisu odgovorili na prijave nevladinih organizacija i građana sa lokacije Dobrinja i da li su vršili nadzor nad procesom izdavanja urbanističke saglasnosti i građevinske dozvole od strane Općine Novi Gradi i Vlade Kantona Sarajevo. Da li je mišljenje dato na saglasnost i da li su upoznati sa presudom Ustavnog suda je na ovom lokalitetu izbrisano državno vlasništvo koje je poslije prodano grupaciji koja će na ovom lokalitetu graditi skladište kerozina.

Majra Dautbegović pokrenula je inicijativu u saradnji sa Udruženjem slijepih Kantona Sarajevo, kojom traži da Vlade FBiH da u saradnji sa organizacijama slijepih osoba i Fondom za profesionalnu rehabilitaciju osoba sa invaliditetom za koji imaju prebivalište na prostoru Federacije osigura potrebna sredstva za nabavku posebnih mobilnih uređaja namjenjenih za slijepe osobe i edukaciju za upravljanje odnosno korištenje istih, te utvrdi kriterije za njihovu distribuciju.

Mirsad Čamdžić pokrenuo je inicijativu prema JP Ceste Federacije BiH da krene u proces izrade planske i projektne dokumentacije i pratećih neophodnih procesa za implementaciju treće saobraćajne trake na magisralnoj cesti M4 u dužini od tri kilometra.

Nihad Čolpa komentirao je to što je predsjednik Federacije Marinko Čavara na crnoj listi i pozvao ga da podnese ostavku.

Sabina Ćudić pitanje je uputila vezano za Termoblok 7, gdje je 234 miliona KM koje je Vlada FBiH u saradnji sa rukovodstvom Elektroprivrede BiH „spalila“; šta je sudbina Termobloka 7, da li je preispitana garancija koji je za Blok 7 dao, da li je ustanovljeno da se radi o državnoj pomoći, da li su izdvojena sredstva za sanaciju, za savjetovanje u vezi ovog slučaja, ko ih je izdvojio i u kom iznosu, traži da joj Vlada FBiH potvrdi koje milione troši na savjetovanje o slučaju i projektu koji je propao i da izvjesti Parlament do kada će troštiti sredstva na projekat kom je ovaj Parlament dao saglasnost, bez podrške Naše stranke. Da li je Elektroprivreda BiH formirala stručni tim koji treba da procijeni usaglašenost kineske ponude, ugovora u odnosu na ugovor koji je usvojen i da li se vrše pripreme za međunarodnu arbitražu za povrat 234 miliona konvertibilnih maraka i ko će odgovarati za neizvjesnu sudbinu ovog novca i traži detaljne cifre koje se i dalje „spaljuju“ na ovom propalom projektu.

Zijat Mušić prvo pitanje uputio je CIK-u a vezano za izborne krađe vezano za Grad Mostar 2020. godine.

Naredno pitanje vezano je za Zakon o usklađivanju penzija pripadnicima oružanih sanga BiH. Zakon se do danas ne primjenjuje, te pitanje postavlja direktoru i Upravnom odboru PIO zašto se ovaj Zakon ne provodi.

Prešlo se na izmjene i dopune dnevnog reda.
Prijedlog Irfana Čengića da se u dnevni red uvrsti tačka – Prijedlog Zakona o izmjenama Zakona o osnovama socijalne zaštite, zaštite civilnih žrtava rata i zaštite porodice sa djecom u FBiH nije usvojen (32 glasa za, bez glasova protiv i 22 uzdržana glasa).

Sa 65 glasova za, tri glasa protiv i jednim uzdržanim glasom, usvojen je sljedeći:

D N E V N I R E D

1. Prijedlog Zakona o izmjenama i dopunama Zakona o upravnom postupku – skraćeni posrupak,
2. Prijedlog Zakona o izmjeni i dopunama Zakona o zdravstvenom osiguranju – skraćeni postupak,
3. Prijedlog Zakona o izmjenama i dopuni Zakona o računovodstvu i reviziji Federacije BiH – predlagatelj Adis Arapović - skraćeni postupak,
4. Prijedlog Zakona o ustanovama socijalne zaštite Federacije BiH,
5. Prijedlog Odluke o dopuni Odluke o donošenju Prostornog plana područja posebnih obilježja od zančaja za Federaciju BiH „Autocesta na Koridoru Vc“ za period od 20 godina,
6. Izvještaj o radu Vlade FBiH za 2021. godinu,
7. Izvještaj o izvrešnju Budžeta Federacije BiH za period od 01.01. do 31.12.2021. godine,
8. Izvještaj o poslovanju BH Pošta d.o.o. Sarajevo za 2020. godinu,
9. Izvještaj o radu i poslovanju za 2020. godinu Hrvatske pošte d.o.o. Mostar,
10. Izvještaj o izvršenju programa rada Agencije za reviziju privatizacije u Federaciji BiH za 2021. godinu,
11. Analitički izvještaj Fonda za zaštitu okoliša Federacije BiH za 2021. godinu,
12. Informacija o Odluci Ustavnog suda Bosne i Hercegovine broj AP-2985/19 od 08.07.2021. godine,
13. Informacija o izvršenim revizijama privatizacije državnog kapitala privrednih društava i banaka u Federaciji BiH za period januar- juni 2021. godine,
14. Kvartalni izvještaj o dugu Q1/2022,
15. Prijedlog zaključaka Zakonodavno-pravne komisije,
16. Izbori i imenovanja.

1. **Prijedlog Zakona o izmjenama i dopunama Zakona o upravnom postupku** – skraćeni posrupak,

Prijedlog Zakona utvrila je Vlada FBiH.

Prijedlog Zakona razmatrala su nadležna radna tijela i dostavila izvještaje.

Prije otvaranja pretresa, potredsjedavajući je, na osnovu člana 172. stav 3. Poslovnika kazao da se ne radi o složenom i obimnom Prijedlogu Zakona, te pozvao zastupnike da se izjasne hoće li će se razmatrati po skraćenom postupku, a što je sa 67 glasova za, bez glasova protiv i jednim uzdržanim glasom usvojeno.

U raspravi niko nije učestvovao.

Sa 63 glasa za, bez glasova protiv i jednim uzdržanim glasom, usvojen je PrijedlogZakona o izmjenama i dopunama Zakona o upravnom postupku.

1. **Prijedlog Zakona o izmjeni i dopunama Zakona o zdravstvenom osiguranju** – skraćeni postupak

Prijedlog Zakona utvrila je Vlada FBiH.

Prijedlog Zakona razmatrala su nadležna radna tijela i dostavila izvještaje.

Ispred Ministarstva dodatno obazloženje dala je Marina Bera.

Prije otvaranja pretresa, potredsjedavajući je, na osnovu člana 172. stav 3. Poslovnika kazao da se ne radi o složenom i obimnom Prijedlogu Zakona, te pozvao zastupnike da se izjasne hoće li će se razmatrati po skraćenom postupku, a što je sa 68 glasova za, bez glasova protiv i bez uzdržanih glasova usvojeno.

U raspravi su učestvovali: Alma Kratina, Jasmian Zubić , ipsred Udruženja studenata medicine u BiH Benjamin Isić, te ispred Ministarstva Marina Bera.

Data je pauza 10 minuta kako bi se usaglasili ispred Odbora za zdravstvo, Ministarstva i zastupnica Zubić.

Nakon pauze, usaglašeno je da zastupnica Zubić povuče četiri amandmana koja je podnijela i da se glasa o usaglašenom zaključku.

Sa 65 glasova za, bez glasova protiv i jednim uzdržanim glasom, usvojen je Prijedlog Zakona o izmjeni i dopunama Zakona o zdravstvenom osiguranju.

Predsjedavajući je pozvao zastupnike da se izjasne o zaključku.

Sa 68 glasova za, bez glasova protiv i dva uzdržana glasa, usvojen je sljedeći:

Z A K LJ U Č A K

Zadužuje se Vlada Federacije BiH odnosno Federalno ministarstvo zdravstva da, u roku od 15 dana, Zastupničkom domu Parlamenta FBiH predloži rješenja za kategorije koje su obuhvaćene prijedlogom amandmana zastupnice Jasmine Zubić na Prijedlog Zakona o izmjeni i dopunama Zakona o zdravstvenom osiguranju.

1. **Prijedlog Zakona o izmjenama i dopuni Zakona o računovodstvu i reviziji Federacije BiH** – predlagatelj Adis Arapović - skraćeni postupak,

Prijedlog Zakona utvrdio je zastupnik Arapović.

Prijedlog Zakona razmatrala su nadležna radna tijela i dostavila izvještaje.

Adis Arapović dao je dodatno obrazloženje.

Ispred Odbora za ekonomsku i finansijsku politiku obrazlagao je Husein Rošić.

Prije otvaranja pretresa, potredsjedavajući je, na osnovu člana 172. stav 3. Poslovnika kazao da se ne radi o složenom i obimnom Prijedlogu Zakona, te pozvao zastupnike da se izjasne hoće li će se razmatrati po skraćenom postupku, a što sa 29 glasova za, bez glasova protiv i 26 uzdržanih glasova nije usvojeno, te će se razmatrati u formi nacrta.

Ispred Udruženja računovođa obratio se Željko Bobić.

Sa 52 glasa za, dva glasa protiv i tri uzdržana glasa, usvojen je sljedeći:

Z A K LJ U Č A K

Zastupnički dom Parlamenta FBiH prihvata Nacrt Zakona o izmjenama i dopuni Zakona o računovodstvu i reviziji Federacije BiH, te smatra da može poslužiti kao osnova za izradu Prijedloga zakona.

Zadužuje se predlagač da organizira i provede javnu raspravu u trajanju od 30 dana.

Zadužuje se predlagač da prilikom izrade Prijedloga zakona uzme u obzir sve prijedloge, primjedbe i sugestije iznesene u raspravi, kao i one koje su dostavljene ili će biti dostavljene u pisanom obliku.

1. **Prijedlog Zakona o ustanovama socijalne zaštite Federacije BiH,**

Prijedlog Zakona utvrdila je Vlada FBiH.

Prijedlog Zakona razmatrala su nadležna radna tijela i dostavila izvještaje.

Nacrt ovog Zakona usvojen je na 22. redovnoj sjednici 26.05.2021. godine.

U ime Vlade FBiH dodatno obrazloženje dao je ministar Vesko Drljača.

U raspravi su učestvovali: Mira Grgić, Mirsad Pindžo i ministar Drljača.

Sa 61 glasom za, dva glasa protiv i tri uzdržana glasa, usvojen je Prijedlog Zakona o ustanovama socijalne zaštite Federacije BiH.

1. **Prijedlog Odluke o dopuni Odluke o donošenju Prostornog plana područja posebnih obilježja od zančaja za Federaciju BiH „Autocesta na Koridoru Vc“ za period od 20 godina**

Prijedlog Odluke dostavila je Vlada FBiH .

Prijedlog Odluke razmatrala su nadležna radna tijela i dostavila izvještaje.

Pomoćnik federalnog ministra prostornog uređenja dao je doatno obrazloženje.

U raspravi niko nije učestvovao.
Sa 63 glasa za, bez glasova protiv i bez uzdržanih glasova usvojen je Prijedlog Odluke o dopuni Odluke o donošenju Prostornog plana područja posebnih obilježja od zančaja za Federaciju BiH „Autocesta na Koridoru Vc“ za period od 20 godina.

Vezano za tačku 6. Izvještaj o radu Vlade FBiH za 2021. godinu i 7. Izvještaj o izvrešnju Budžeta Federacije BiH za period od 01.01. do 31.12.2021. godine, dogovoreno je da se prolongira dok ne bude prisutan premijer.

**8.Izvještaj o poslovanju BH Pošta d.o.o. Sarajevo za 2020. godinu,**

Izvještaj je dostavila Vlada FBiH.

Izvještaj su razmatrala nadležna radna tijela i dostavila izvještaje.

Ispred Odbora za promet i komunikacije obrazlagao je Adin Huremović.

U raspravi niko nije učestvovao.

Sa 50 glasova za, osam glasova protiv i šest uzdržanih glasova, usvojen je Izvještaj o poslovanju BH Pošta d.o.o. Sarajevo za 2020. godinu.

1. **Izvještaj o radu i poslovanju za 2020. godinu Hrvatske pošte d.o.o. Mostar,**

Izvještaj je dostavila Vlada FBiH.

Izvještaj su razmatrala nadležna radna tijela i dostavila izvještaje.

U raspravi je učestvovao Adin Huremović.

Sa 50 glasova za, šest glasova oprotiv i 10 uzdržanih glasova, usvojen je

Izvještaj o radu i poslovanju za 2020. godinu Hrvatske pošte d.o.o. Mostar.

1. **Izvještaj o izvršenju programa rada Agencije za reviziju privatizacije u Federaciji BiH za 2021. godinu**

Izvještaj je dostavio direktor Agencije.

Izvještaj su razmatrala nadležna radna tijela i dostavila izvještaje.

U raspravi su učestvovali: Elma Đogić i Irfan Durić.

 Izvještaj o izvršenju programa rada Agencije za reviziju privatizacije u Federaciji BiH za 2021. godinu nije usvojen (37 glasova za, četiri glas aprotiv i 17 uzdržanih glasova).

Elma Đogić predložila je dva zaključka.

Zaključak I - zadužuje Agencija za reviziju privatizacije FBiH da u skladu sa članom 19. Zakona o reviziji privatizacije držanog kapitala u privrednim društvima i bankama protiv Vlade Unsko-sanskog kantona i Skupštine Unsko-sanskog kantona podnese prijave nadležnim sudovima i tužilaštvima zbog nedostavljanja dokumentacije potrebne za izradu Nacrta izvještaja o reviziji privatizacije privrednog društva Agrokomerc d.d. Velika Kladuša na osnovu službene zabilješke, veza rješenje broj O7-O2-1-27 4/21 od 26.O4.2O21 sačinjene od ovlaštenih revizora Agencije za reviziju privatizacije u FBiH, nije usvojen (18 glasova za, sedam glasova protiv i 27 uzdržanih glasova).

Zaključak II – Zadužuje se Agencija za reviziju privatizacije FBiH da u skladu sa članom 20. Zakona o reviziji privatizacije državnog kapitala u privrednim društvima i bankama protiv Vlade Unsko-sanskog kantona i Skupštine Unsko-sanskog kantona pokrene postupak izricanja kaznenih odredbi zbog nedostavljanja dokumentacije u postupku revizije privatizacije privrednog društva Agrokomerc d.d. Velika Kladuša na osnovu službene zabilješke, veza rješenje broj O7-O2-l-274/21 od 26.04.2021, nije usvojen (17 glasova za, šest glasova proti i 32 uzdržana glasa).

Izvršena je prozivka prisutnih zastupnika a na traženje zastupnika Arapovića.

Pauza do 14.00.

Nako pauze, prešlo se na rad po tački 6. dnevnog reda.

1. **Izvještaj o radu Vlade FBiH za 2021. godinu,**

Izvještaj je dostavila Vlada FBiH.

Izvještaj su razmatrala nadležna radna tijela i dostavila izvještaje.

Premijer Novalić dao je dodatno obrazloženje.

U raspravi su učestvovali: Damir Mašić, Irfan Čengić, Sabina Ćudić, Dževad Adežm, Elma Đogić, Lana Prlić, Albin Muslić, Mirsad Čamdžić, Ivan Boban i premijer Novalić.

Pauza pet minuta.

Nakon pauze, predsjedavajući je pozvao zasupnike sa de izjasne o Izvještaju o radu Vlade FBiH za 2021. godinu.

Izvještaj o radu Vlade FBiH za 2021. godinu nije usvojen (48 glasova za, 20 glasova protiv i šestu zdržanih glasova)

Predsjedavajući je pozvao zastupnike da se izjasne o tome da se pređe na rad po tački 16. Izbor i imenovanjas a što je na osnovu pojedinačnog izjašnjavanjas sa 52 glasa za, 13 glasova portiv i 17 uzdržanih glasova usvojeno.

1. **Izbori i imenovanja**

Ispred Komisije za izbor i imenovanja obrazlagao je Samer Rešidat.

U raspraspravi niko nije učestvovao.

Prešlo se na izjašnjavanje o predloženim odlukama.

Prijedlog Odluke o imenovanju članova Komisije za koncesije – Ivan Topić, predsjednik Nermin Dacić, zamjenik predsjednika, članovi Edwin Mhinagić, Maja Pilatić, Gordan Čahtarević, Adi Kalem i Dragan Brković, na osnovu pojedinačnog izjašnjavanja nije usvojen (46 glasova za, bez glasova protiv 35 uzdržanih glasova).

Prijedlog Odluke o imenovanju direktora Agencije za bankarstvo Federacije BiH - Jasmin Mahmuzić, usvojen je da 56 glasova za, jednim glasom proti i 24 uzdržana glasa.

Prijedlog Odluke o imenovanju zamjenika direktora Agencije za bankarstvo Federacije BiH – Dubravka Bošnjak, usvojen je sa 50 glasova za, jednim glasom protiv i 26 uzdržanih glasova.

Prijedlog Odluke o imenovanju članova Upravnog odbora Agencije za bankarstvo Federacije BiH – Ivanka Galić, Samir Bakić, Ivan Brkić, Haris Jahić, Jasmin Halebić, usvojen je sa 52 glasa za, četiri glasa protiv i 23 uzdržana glasa.

Prijedlog Odluke o osnivanju i izboru članova u Komisiju za utvrđivanje dodjela i kontrole nad subvenicijama za poljoprivredu u posljednih pet godina – Šemsudin Kavazović, Ahmed Džubur, Mile Atlagić, Safer Demirović, Sanela Klarić, Adis Arapović, Senad Mašetić, Mujo Hasić, Stanko Musa, Boro Krišto, Hamdija Abdić, a koji nije usvojen (41 glas za, jedan glas protiv i 34 uzdržana glasa)

Odluka o razrješenju člana Nezavisnog odbora Enesa Bezdrova usvojena je sa 63 glasa za, bez glasova protiv i četiri uzdržana glasa.

**7.Izvještaj o izvrešnju Budžeta Federacije BiH za period od 01.01. do 31.12.2021. godine**,

Izvještaj o izvrešenju Budžeta FBiH dostavila je Vlada FBiH.

Izvještaj su razmatrala nadležna radna tijela i dostavila izvještaje.

Ispred Vlade FBiH dodatno obrazloženje je dao Alija Aljović.

Izvještaj o izvrešnju Budžeta Federacije BiH za period od 01.01. do 31.12.2021. godine, nije usvojen - 44 glasa za, osam glasova protiv i 14 uzdržanih glasova.

Sanela Prašović-Gadžo predložila je zakljuačak. U raspravi po ovom pitanju učestvovali su: Adnan Efendić, Damir Mašić, Jelka Milićević, Irfan Čengić i Sanela Prašović-Gadžo.

Z A K LJ U Č A K

Zastupnički dom Parlamenta Federacije BiH traži od Vlade Federacije BiH da hitno i bez odlaganja, izvrši vanredno usklađivanje iznosa minimalne penzije u iznosu od minimalno 5% te da se obračun s predloženim povećanjem počne primjenjivati počev od augusta 2022.godine.

1. **Analitički izvještaj Fonda za zaštitu okoliša Federacije BiH za 2021. godinu,**

Analitički izvještaj dostavila je Vlada FBiH.

Vlada FBiH nije prihvatila Analitički izvještaj.

Izvještaj su razmatrala nadležna radna tijela i dostavila izvještaje.

U raspravi je učestvovala Jasmina Zubić.

Analitički izvještaj Fonda za zaštitu okoliša Federacije BiH za 2021. godinu nije usvojen (36 glasova za, 22 glasa protiv i tri uzdržana glasa).

1. **Informacija o Odluci Ustavnog suda Bosne i Hercegovine broj AP-2985/19 od 08.07.2021. godine**

Ustavni sud je predmetnu Odluku donio 08.07.2021. godine i utvrdio povredu prava iz člana 1. tačka 2. Ustava BiH i člana 2. tačka 4. Ustava BiH odnosno člana 14. Evropske konvencije za zaštitu ljudskih prava i osnovnih sloboda člana 1. protokola broj 12. uz Evropsku konvenciju za zaštitu ljudskih prava i osnovnih sloboda kao i člana 26. Međunarodnog pakta o građanskim i političkim pravima.

Sa 60 glasova za, bez glasova protiv i bez uzdržanih glasova, usvojen je sljedeći:

Z A K LJ U Č A K

Zadužuje se premijer Federacije Bosne i Hercegovine da, u skladu sa obavezama iz Ustava Federacije Bosne i Hercegovine, osigura izvršenje Odluke Ustavnog suda Bosne i Hercegovine broj: AP-2985/19 od 08.07.2021. godine.

1. **Informacija o izvršenim revizijama privatizacije državnog kapitala privrednih društava i banaka u Federaciji BiH za period januar- juni 2021. godine,**

Informaciju je dostavila Vlada FBiH.

U raspravi niko nije učestvovao.

Predstavnički dom primio je k znanju Informaciju o izvršenim revizijama privatizacije državnog kapitala privrednih društava i banaka u Federaciji BiH za period januar- juni 2021. godine.

1. **Kvartalni izvještaj o dugu Q1/2022,**

Kvartalni izvještaj dostavila je Vlada FBiH.

U raspravi niko nije učestvovao.

Predstavnički dom primio je k zanju Kvartalni izvještaj o dugu Q1/2022.

1. **Prijedlog zaključaka Zakonodavno-pravne komisije,**

Zakonodavno-pravna komisija dostavila je prijedlog zaključaka radi razmatranja i usvajanja.

Albin Muslić dao je dodatno obrazloženje.

U raspravi niko nije učestvovao.

Sa 61 glasom za, bez glasova protiv i bez uzdržanih glasova, usvojen je sljedeći:

Z A K LJ U Č A K

Zadužuje se Vlada FBiH da u što hitnijem roku pripremi i u parlamentarnu proceduru uputi sve izmjene i dopune svih zakonskih propisa koji su presudama Ustavnog suda FBiH i Ustavnog suda BiH ocijenjeni kao neustavni.

Sa 65 glasova za, bez glasova protiv i bez uzdržanih glasova, usvojen je sljedeći:

Z A K LJ U Č A K

Zastupnički dom Parlamenta FBiH prihvata inicijativu za izmjenu naziva naseljenog mjesta Trebimlja u naziv Trebinja i zadužuje se Federalno ministarstvo pravde da u što skorijem vremenu pripremi i u parlamentarnu proceduru uputi zakon.

Predsjedavajući je zaključio rad sjednice u 16.50.

Transkript i prijepis transkripta sjednice čine sastavni dio Zapisnika.

 SEKRETAR PREDSJEDAVAJUĆI

 PREDSTAVNIČKOG DOMA PREDSTAVNIČKOG DOMA

 PARLAMENTA FEDERACIJE BIH PARLAMENTA FEDERACIJE BIH

 Ivan Miličević Mirsad Zaimović